b'\n_START_ARTICLE_\nCirrus\n_START_SECTION_\nObservaci\xc3\xb3\n_START_PARAGRAPH_\nTot i tenir diferents formes, el color blanc, la transpar\xc3\xa8ncia al sol i el fet de no crear ombra els fa generalment f\xc3\xa0cils de distingir. Es tenyeixen d\xe2\x80\x99un color groc o vermell viu abans de la sortida i despr\xc3\xa9s de la posta del sol. Tamb\xc3\xa9 s\xe2\x80\x99il\xc2\xb7luminen molt abans i s\xe2\x80\x99apaguen for\xc3\xa7a m\xc3\xa9s tard que la resta de n\xc3\xbavols. En aquestes hores d\xe2\x80\x99inici i final del dia \xc3\xa9s quan es veuen millor._NEWLINE_A la nit s\xc3\xb3n dif\xc3\xadcils de veure per la seva transpar\xc3\xa8ncia, ja que poden passar davant de les estrelles sense ocultar-les. Quan apareixen sols al cel acostumen a indicar bon temps. Si van seguits a l\xe2\x80\x99horitz\xc3\xb3 per n\xc3\xbavols cada cop m\xc3\xa9s espessos, s\xc3\xb3n senyal de l\xe2\x80\x99arribada d\xe2\x80\x99un front c\xc3\xa0lid. No produeixen mai precipitaci\xc3\xb3. S\xc3\xb3n un tipus de n\xc3\xbavols molt habitual en les nostres contrades.'